 Februar 2024

til barnehagene i Trøndelag

informasjonsbrev om kompetansemidler

-INDIVIDUELLE TILTAK

**Regional ordning for kompetanseutvikling i barnehage (rekom)**

I 2024 tildeles ca. 23 millioner kroner til arbeid med kompetanseutvikling (regional ordning) i fylket.

Inntil 30% av midlene skal benyttes til **individuelle tiltak**, og 70% brukes til **kollektive tiltak**.

Er det ansatte i din barnehage som ønsker å ta fagbrev, fagskoleutdanning, barnehagelærerutdanning, videreutdanning eller master?

* les videre for å se hvordan din barnehage kan motta økonomisk støtte!

**Individuelle tiltak:**

Det er **to** tiltak som er prioritert i Trøndelag;

1. **Fagbrev i barne- og ungdomsarbeiderfaget**

Det er to ordninger som gjør det mulig å ta fagbrev ved siden av å arbeide i barnehagen for assistenter som mangler formell kompetanse om arbeid med barn:

1. **Praksiskandidatordningen**; assistent med minst fem års arbeidserfaring kan ta fagprøven.
2. **Fagbrev på jobb**; assistent med minst ett års arbeidserfaring i barnehagen. Assistenten må inngå en opplæringskontrakt og få veiledet praksis før vedkommende går opp til fagprøve.

Barnehagen kan ta kontakt med leder/utviklingsveileder i regionen, se oversikt nedenfor, for å få mer informasjon, og melde behov. Frist for å melde behov er 1.februar hvert år.

1. **Tilretteleggingsmidler for lokal prioritering**

Barnehageeiere med ansatte som deltar på studier, kan motta tilretteleggingsmidler. I Trøndelag benyttes midlene fortrinnsvis til å støtte opp om deltakelse på ABLU (arbeidsplassbasert barnehagelærerutdanning) eller annen deltids barnehagelærerutdanning. Andre utdanninger som kan være aktuelle å støtte med tilretteleggingsmidler er fagskoleutdanning i oppvekstfag, videreutdanning og masterstudier.

Barnehageeiere med ansatte som får studieplass gjennom Utdanningsdirektoratets (Udirs) videreutdanningsordning for barnehagelærere tildeles midler direkte fra Udir. Dette kommer utenom denne ordningen.

**Hvis det må gjøres prioriteringer for tilretteleggingsmidler, så er dette prioriteringslista:** (prioriteringene gjøres av samarbeidsforum for Rekom)

1. Kompetansenettverk med kommuner som har mangel på barnehagelærere
2. Jfr. vedtak i samarbeidsforum; det er vedtatt at det skal settes av midler til 20 plasser for de som tar deltids barnehagelærerutdanning i Nærøysund, oppstart høst-24
3. De som tar arbeidsplassbasert barnehagelærerutdanning (ABLU) eller annen deltids barnehagelærerutdanning
4. De som tar master i spesialpedagogikk
5. De som tar fagskoleutdanning i oppvekstfag
6. Andre som tar tilleggsutdanning/videreutdanning eller master (må være barnehagefaglig)

 **Hvordan går barnehagen frem for å melde behov om tilretteleggingsmidler:**

 Disse opplysningene fylles ut av styrer i samråd med den ansatte:

|  |  |  |  |  |  |
| --- | --- | --- | --- | --- | --- |
| Navn på student og mailadresse | Navn på styrer og mailadresse | Navn på barnehage og kommune | Navn på studiet | Navn på ansvarlig skole | Når er studiet, fra-til |

Frist for å melde behov: 10.august

Opplysningene sendes til leder/utviklingsveileder i REKOM i deres region (se oversikt nedenfor)

Svar på om en vil bli innvilget midler kommer i løpet av oktober.

Hvis studiet går over flere år, så trenger en ikke melde behov på nytt hvert år.

**Føringer for bruk av tilretteleggingsmidlene:**

Midlene er knyttet til den enkelte ansatte, og skal derfor tildeles den barnehagen hvor den ansatte jobber. Midlene kan kun tildeles studenter som er bosatt i Trøndelag.

Den ansatte som studerer må minimum ha 40% arbeidsforhold i barnehagen. Egne føringer gjelder for studenter som ikke har arbeidsforhold i en barnehage.

Det er 80.000,- pr. ansatt som tar minst 30 studiepoeng/fagskolepoeng. Det utbetales 40.000,- pr. semester.

Midlene skal ikke utbetales som stipend til den ansatte som studerer. Midlene kan imidlertid brukes til vikar slik at den ansatte kan få permisjon med lønn. Da påløper arbeidsgiveravgift for vikar, som må dekkes innenfor den tildelte rammen.

Midlene kan også brukes til å dekke reiseutgifter, oppholdsutgifter og studiemateriell til den ansatte som studerer.

Hvis den ansatte jobber i flere barnehager må det avklares lokalt hvordan midlene fordeles mellom disse barnehagene.

**Informasjon om kollektive kompetanseutviklingstiltak:**

Minimum 70% av kompetansemidlene går til kollektive kompetanseutviklingstiltak. Alle barnehagene i hele Trøndelag har mulighet til å melde behov for å være med på kollektiv/barnehagebasert kompetanseutvikling. I Trøndelag er ca. 60% av barnehagene med i slike tiltak. Barnehagebasert kompetanseutvikling betyr at hele personalgruppen skal være involvert i kompetanseutviklinga, og tiltakene skal være lokalt forankret. Kompetanseutviklinga foregår over tid, i et samarbeid med et universitet eller en høgskole. I Trøndelag er dette primært Dronning Maud Minne høgskole og Nord universitet.

Ta kontakt med **leder/utviklingsveileder** i kompetansenettverket i din barnehages region, for å få ytterligere informasjon om hvordan din barnehage kan gå frem for å ta del i både individuell og kollektiv kompetanseutvikling.

|  |  |  |
| --- | --- | --- |
| **Kompetansenettverk** | **Leder/utviklingsveileder** | **Mailadresse** |
| Ytre Namdal | Kitt Sagmo | kitt.sagmo@naroysund.kommune.no |
| Indre Namdal | Eva Bruvoll Bach | eva.bruvoll.bach@lierne.kommune.no |
| Midtre Namdal  | Marthe Hatland | marthe.hatland@namsos.kommune.no |
| Innherred  | Heidi Ruth Alstad | heidi.ruth.alstad@steinkjer.kommune.no |
| Levanger og Verdal | Anne Bjugan-Haugskott | Anne.bjugan@verdal.kommune.no |
| Fosen  | Gøril Dønheim-Nilsen | goril@fosenregionen.no |
| Værnes | Tove Furunes | tove.furunes@stjordal.kommune.no |
| Trondheim og Malvik | Anne Kirsti WeldeAnn-Kristin Aalberg | anne-kirsti.welde@trondheim.kommune.noann-kristin@aalberg@malvik.kommune.no |
| Trøndelag sørvest | Robert Øyum-Jakobsen | robert.oyum-jakobsen@orkdalsregionen.no |
| Gauldal | Hilde Brandegg | Hilde.brandegg@oppdal.kommune.no |

Trondheim

Malvik

Frosta

Skaun

Høylandet

Inderøy

Overhalla

Rindal

Namsskogan

Levanger

Melhus

Rennebu

Indre Fosen

Midtre Gauldal

Stjørdal

Flatanger

Holtålen

Meråker

Grong

Røyrvik

Selbu

Ørland

Heim

Verdal

Tydal

Steinkjer

Orkland

Namsos

Oppdal

Røros

Hitra

Leka

Snåsa

Nærøysund

Åfjord

Lierne

Osen

Frøya

Trondheim

Hver barnehage hører til et kompetansenettverk. De med samme farge tilhører samme nettverk/region.

Kontaktperson hos Statsforvalteren i Trøndelag er Berit Sunnset berit.sunnset@statsforvalteren.no